Ahmad el-Haj

Ahmad el-Haj er født i Danmark og fik dansk statsborgerskab ved fødslen.

Inden han drog til Syrien i 2013, som en af de første danskere, havde han ifølge DR Nyheders oplysninger en kriminel løbebane.

I 2013 medvirkede han i en propagandavideo, hvor han sammen med tre andre danske syrienkrigere skød til måls efter billeder af blandt andet Naser Khader og Anders Fogh Rasmussen. I videoen blev der udpeget seks danskere, der blev betegnet som 'fjender af islam'.

I april 2014 blev han sigtet for terror i Danmark og fængslet in absentia.

I december 2017 blev han anholdt af de tyrkiske myndigheder og har siddet fængslet i landet i seks måneder.

Ahmad el-Haj er blevet gift med en kvinde i Syrien og har fået to børn.